EkBass/fiwiki-20250220-pages-articles huggingface dataset:
Master of Sparks

Master of Sparks on blues rock -yhtye ZZ Topin kappale vuodelta 1973. Kappale julkaistiin albumilla Tres Hombres. Se on kokonaan kitaristi-solisti Billy Gibbonsin tekemä.Tres Hombres -albumin vuoden 2006 CD-painoksen kansi Kappale edustaa groovaavaa blues rockia. Se alkaa raskaalla kitarariffillä, joka muuttuu kuitenkin rauhalliseksi Gibbonsin laulun alkaessa. Tämän jälkeen kappaleessa kuullaan kitarariffi, jonka jälkeen Gibbons jatkaa lauluaan kahden säkeistön verran, ja sitten kappale päättyy. == Kappaleen sanoitukset == ”Master of Sparksin” sanoitus kertoo Gibbonsin ystävästä, joka asui maatilalla Houstonin lähistöllä. Maatilalla työskentelevä hitsaaja (mainitaan kappaleessa nimellä ”slim”) rakensi teräshäkin, jossa oli ovi ja sisällä lentokoneen istuin. Eräänä päivänä häkki hitsattiin kiinni lava-auton takaosaan, Gibbonsin ollessa sen sisällä, ja seuraavana yönä lava-autolla lähdettiin ajamaan maantielle. Lava-auto veti häkkiä mukanaan, kunnes se irtosi ja kulki vielä senkin jälkeen yli sadan jaardin matkan. Gibbons selvisi tapahtumasta, ja hänet nimitettiin ”kipinöiden mestariksi” (Master of Sparks). Nimi tuli lava- auton vetämän häkin aiheuttamista kipinöistä. == Vastaanotto == ”Master of Sparks” on saanut kriitikoilta hyvän vastaanoton. Esimerkiksi Billboard- musiikkilehdessä Tres Hombres -albumin arvioinut kriitikko pitää kappaletta yhtenä albumin parhaista, kun taas sputnikmusic.com sivuston arvostelija kommentoi: ”Kappale ei ole albumin paras, mutta hyvä kuitenkin.” Myös warr.org-sivuston arvostelija kehuu kappaleen kitaransoittoa. Hän kirjoittaa, että ”Gibbons on ottanut kappaleessa ison askelen eteenpäin soolojen suhteen”. ===Arvosteluja=== * Sputnikmusic.com () == Julkaisut ja esittäminen == ”Master of Sparks” on julkaistu Tres Hombresin kaikkien 14 eri painoksen lisäksi yhtyeen kokoelma-albumeilla ZZ Top Six Pack sekä Chrome, Smoke & BBQ. Yhtye ei ole koskaan esittänyt kappaletta kiertueella. == Kokoonpano == * Billy Gibbons – laulu ja kitara * Dusty Hill – bassokitara * Frank Beard – rummut == Lähteet == == Aiheesta muualla == * Sound-lehden kirjoitelma kappaleesta. Luokka:ZZ Topin kappaleet Luokka:Vuoden 1973 kappaleet
Eirik Brandsdal

Eirik Brandsdal (s. 11. marraskuuta 1986) on norjalainen maastohiihtäjä. Hän kilpaili urallaan enimmäkseen sprinttikisoissa. Maastohiihdon maailmancupissa Brandsdal kilpaili ensimmäisen kerran Drammenissa maaliskuussa 2007. Ensimmäisen kerran hän pääsi palkintokorokkeelle Düsseldorfin vapaan hiihtotavan sprintissä kaudella 2009–2010 oltuaan kolmas. Ensimmäisen voittonsa Brandsdal saavutti Otepään perinteisen hiihtotavan sprintissä kaudella 2010–2011. Samalla kaudella hän sijoittui toiseksi Lahden perinteisen hiihtotavan sprintissä. Brandsdal voitti maailmancup-kaudella 2011–2012 Milanon vapaan ja Drammenin perinteisen hiihtotavan sprintit sekä maailmancupin finaalitapahtuman sprintin Tukholmassa. Otepään perinteisen hiitotavan sprintissä hän oli kolmas. Sprintticupissa hän sijoittui kolmanneksi. Kaudella 2013–2014 Brandsdal sijoittui toiseksi Toblachin ja kolmanneksi Lahden vapaan hiihtotavan sprintissä. Sprintticupissa hän oli toinen. Kaudella 2014–2015 Brandsdal voitti Kuusamon perinteisen hiihtotavan sprintin ja oli kolmas Davosin vapaan hiihtotavan sprintissä. Maaliskuussa hän voitti Lahden vapaan ja Drammenin perinteisen hiihtotavan sprintit. Sprintticupissa hän sijoittui toiseksi. Kaudella 2015–2016 hän oli kolmas Drammenin perinteisen sprintissä. Sprintticupissa hän sijoittui viidenneksi. Seuraavalla kaudella hän voitti Drammenin perinteisen hiihtotavan sprintin. Kaudella 2017–2018 hän oli Drammenin perinteisen sprintissä toinen. Kaudella 2018–2019 hän sijoittui Drammenin perinteisen hiihtotavan sprintissä toiseksi ja Kuusamon perinteisen hiitotavan sprintissä kolmanneksi. Sprintticupissa hän sijoittui kolmanneksi. Kaudella 2019–2020 hän oli Drammenin vapaan hiihtotavan sprintissä kolmas. Oslon MM-kilpailuissa 2011 hän sijoittui vapaan sprintissä 17:nneksi. Val di Fiemmen MM-kilpailuissa 2013 hän oli perinteisen sprintissä kuudes ja Sotšin olympialaisissa 2014 vapaan hiihtotavan sprintissä yhdeksäs. Falunin MM-kilpailuissa 2015 hän oli perinteisen sprintissä yhdestoista. Brandsdal on voittanut Norjan-mestaruuden perinteisen hiihtotavan sprintissä 2012 ja perinteisen 50 kilometrillä 2015. Brandsdal lopetti uransa kauden 2019–2020 jälkeen. == Lähteet == == Aiheesta muualla == Luokka:Norjalaiset maastohiihtäjät Luokka:Vuonna 1986 syntyneet Luokka:Elävät henkilöt
Kronogård

Kronogård oli Pohjois-Ruotsissa sijainnut luotainrakettien laukaisupaikka. Kronogårdin alue toimi alun perin kuninkaan perheen metsästysalueena, jonne perustettiin 1950-luvulla siviilirakettien laukaisukeskus. Sieltä laukaistiin pääasiassa NASAn Nike-Cajun-raketteja, joilla tutkittiin yläilmakehää. Kronogard suljettiin Esrangen rakettikeskuksen valmistuttua Kiirunan kuntaan. ==Laukaisut== Ajankohta Raketti Missio Tuloksia 14\. elokuuta 1961 Arcas (IOM) EF 07, elokuuta 1962 Nike-Cajun K62-1 (AFCRL/IOM) (109 km) Elokuussa 1962 Arcas K62-2 (IOM) 11\. elokuuta 1962 Nike-Cajun K62-3 (AFCRL/IOM) (69 km) 19\. elokuuta 1962 Nike-Cajun K62-4 (AFCRL/IOM) (109 km) 31\. elokuuta 1962 Nike-Cajun K62-5 (AFCRL/IOM) (111 km) 27\. heinäkuuta 1963 Nike-Cajun K63-1 (IOM) S 29\. heinäkuuta 1963 Nike-Cajun K63-2 (IOM) S 1\. elokuuta 1963 Nike- Cajun K63-3 (IOM) S 7\. elokuuta 1963 Nike-Cajun K63-4 (IOM) S 6\. elokuuta 1964 Nike-Apache NASA 14.55DA (AFCRL/IOM) EF (125 km) 7\. elokuuta 1964 Nike- Cajun NASA 10.138GA (GSFC) S (130 km) 12\. elokuuta 1964 Nike-Apache NASA 14.56DA (AFCRL/IOM) S (122 km) 12\. elokuuta 1964 Nike-Cajun NASA 10.139GA (GSFC) EF 16\. elokuuta 1964 Nike-Apache NASA 14.57DA (AFCRL/IOM) S (119 km) 16\. elokuuta 1964 Nike-Cajun NASA 10.140GA (GSFC/IOM) S (135 km) 17\. elokuuta 1964 Nike-Apache NASA 14.58DA (AFCRL/IOM) S (124 km) 17\. elokuuta 1964 >Nike-Cajun NASA 10.141GA (GSFC/IOM) S (122 km) ==Aiheesta muualla== *http://www.astronautix.com/sites/kroogard.htm Luokka:Avaruustoiminta Luokka:Ruotsin tiede ja tekniikka Luokka:Jokimukan kunta
Nike-Cajun

Nike-Cajun oli kaksivaiheinen yhdysvaltalainen luotainraketti, jollaisia laukaistiin vuosina 1956–1996 kaikkiaan 714 kappaletta. Se oli aikanaan Yhdysvaltain ja Länsi-Euroopan eniten käyttämä luotainraketti.Nike Cajun Astronautix.com. Viitattu 28.1.2011. Raketin paino oli laukaisun alussa noin 700 kilogramma, josta 23 kilogrammaa oli hyötykuormalaitteita. Raketin työntövoima oli enimmillään 246 000 newtonia. Se nousi noin 120 kilometrin korkeuteen lentäen parhaimmillaan 6 760 kilometriä tunnissa. Raketti oli pituudeltaan 7,7 metriä ja halkaisijaltaan 42 senttimetriä. Nike-Cajunin sotilasversio oli MQR-13 BMTS -maaliraketti.USAMICOM MQR-13 BMTS Viitattu 28.1.2011. == Lähteet == Luokka:Avaruustoiminta Luokka:Luotainraketit
Otto Grigalka

Otto Grigalka (28. kesäkuuta 1925 Saikava, Latvia - 8\. helmikuuta 1993 Madona, Latvia) oli neuvostoliittolainen yleisurheilija, joka kilpaili kuulantyönnössä ja kiekonheitossa ja saavutti ensin mainitussa kaksi EM- mitalia 1950-luvulla. Hän edusti seuratasolla Moskovan Dynamoa. Grigalka sai pronssia kuulantyönnöstä EM-kisoissa 1950 tuloksellaan 15,14 metriä. Hän osallistui Helsingin olympialaisiin 1952 sekä kuulantyönnössä että kiekonheitossa. Grigalka oli tuolloin kuulantyönnössä neljäs tuloksella 16,78 ja kiekonheitossa kuudes tuloksella 50,71. Hän kilpaili molemmissa lajeissa myös EM-kilpailuissa 1954, joissa hän sai kuulantyönnöstä hopeaa ja oli kiekonheitossa kuudes. Grigalka osallistui vielä Melbournen olympialaisiin 1956, joissa hän oli kiekonheitossa kuudes. Grigalka oli naimisissa korkeushyppääjä Marija Pisarevan kanssa. == Ennätykset == * Kuulantyöntö: 17,20 m (1954) * Kiekonheitto: 56,94 (1958) == Lähteet == Luokka:Neuvostoliittolaiset kuulantyöntäjät Luokka:Neuvostoliittolaiset kiekonheittäjät Luokka:Latvialaiset kuulantyöntäjät Luokka:Latvialaiset kiekonheittäjät Luokka:Latvialaiset yleisurheiluvalmentajat Luokka:Vuonna 1925 syntyneet Luokka:Vuonna 1993 kuolleet
Kostaja

Kostaja voi tarkoittaa ainakin seuraavia: *Kostaja, Eduard Bornhöhen romaani (WSOY 1888) *Kostaja (The Lodger), yhdysvaltalainen elokuva vuodelta 1944 *Kostaja (Cornered), yhdysvaltalainen elokuva vuodelta 1945 *Kostaja (Ride Beyond Vengeance), yhdysvaltalainen elokuva vuodelta 1965 *Kostaja (Joko, invoca Dio... e muori), italialais-saksalainen elokuva vuodelta 1968 *Kostaja (Ciakmull, l’uomo della vendetta), italialainen elokuva vuodelta 1970 *Kostaja (Se t’incontro t’ammazzo), italialainen elokuva vuodelta 1971. *Kostaja – Final Mission (Final Mission), filippiiniläinen elokuva vuodelta 1984. == Katso myös == * Kostajat
Ex Oriente Lux

Ex Oriente Lux on puolalaisen death/black metal -yhtye Asgaardin kolmas studioalbumi, joka on julkaistu vuonna 2001. ==Kappaleet== # # # # # # # # # # # # # ==Kokoonpano== * Przemysław Olbryt - laulu * Bartłomiej Kostrzewa - kitara * Roman Golębiowski - rummut * Wojciech Kostrzewa - syntetisaattori * Honorata Stawicka - viulut ==Lähteet== ==Aiheesta muualla== * * Luokka:Asgaardin albumit Luokka:Vuoden 2001 albumit
Call to Arms

Call to Arms on Saxonin 19. studioalbumi, joka ilmestyi 6. kesäkuuta 2011. Ensimmäistä kertaa lähes 20 vuoteen Saxon ei julkaissut albumia SPV -levy- yhtiön kautta. ==Kappaleet== == Kokoonpano == ;Yhtye * Biff Byford – laulu * Nigel Glockler – rummut * Nibbs Carter – bassokitara * Paul Quinn – kitara * Doug Scarratt – kitara ;Vierailevat muusikot * Matthias "Matz" Ulmer – soitinnus (kappale 5) * Don Airey – kosketinsoitinsoolo (kappale 8), kosketinsoitin (kappale 4) ;Tuotanto * Toby Jepson – tuottaja * Biff Byford – tuottaja, kannen konsepti * Nathan Sage – äänittäjä * Charlie Bauerfeind – äänittäjä * Ewan Davies – äänittäjä * Sam Harper – avustava äänittäjä * Jerome van den Berghe – avustava äänittäjä * Joe Pickering – avustava äänittäjä * Mike Plotnikoff – miksaaja * Ted Jensen – masteroija * Kai Swillius – takakansi, valokuvat, design, konsepti == Arvostelut == * AllMusic: AllMusic review * Blabbermouth: 8/10Blabbermouth: CD review * Imperiumi.net: Imperiumi.net: Levyarvio * Metalliluola: 7/10Saxon – Call To Arms Viitattu 30.10.2022. == Lähteet == == Aiheesta muualla == * * Call to Arms discogs.com -sivustolla Luokka:Saxonin albumit Luokka:Vuoden 2011 albumit
XIII Voltum Lunae

XIII Voltum Lunae on puolalaisen death/black metal -yhtye Asgaardin neljäs studioalbumi, joka on julkaistu vuonna 2002. ==Kappaleet== # # # # # # # # # # ==Kokoonpano== * Quazarre – laulu * Bartłomiej Kostrzewa – kitara * Jacek Monkiewicz – bassokitara * Roman Golębiowski – rummut * Wojciech Kostrzewa – kosketinsoitin * Honorata Stawicka – viulu ==Lähteet== ==Aiheesta muualla== * * Luokka:Asgaardin albumit Luokka:Vuoden 2002 albumit
EyeMDX-tasy

EyeMDX-tasy on puolalaisen black/death metal -yhtye Asgaardin viides studioalbumi, joka on julkaistu vuonna 2004. ==Kappaleet== # # # # # # # # ==Kokoonpano== * Quazarre – laulu * Bartłomiej Kostrzewa – kitara * Jacek Monkiewicz – bassokitara * Roman Golębiowski – rummut * Wojciech Kostrzewa – kosketinsoitin ==Lähteet== ==Aiheesta muualla== * EyeMDX-tasy Discogsissa * Luokka:Asgaardin albumit Luokka:Vuoden 2004 albumit
Rawson (Argentiina)

Rawson on Chubutin maakunnan pääkaupunki Argentiinan eteläosassa. Vuonna 2010 kaupungissa oli 25 500 asukasta.Argentina: Cities & Localities Citypopulation Kaupunki on perustettu vuonna 1865 ja siitä tuli provinssin pääkaupunki 1957. Se sijaitsee Atlantin rannikolla Chubutjoen laaksossa. Talvella lämpötila on 0–15 °C, kesällä jopa 38 °C.Rawson Interpatagonia == Lähteet == == Aiheesta muualla == Luokka:Argentiinan kaupungit Luokka:Chubutin maakunta
The God that Failed

The God that Failed on Metallican vuonna 1991 julkaistun Metallica-albumin kymmenes kappale. Sitä ei koskaan ole julkaistu singlenä, mutta se oli ensimmäinen livenä kuultu kappale albumilta. Kappale on Metallican ensimmäinen, jossa kitarat ja bassokitara ovat E♭ Standard-vireessä. == Kappaleen taustaa == James Hetfield kuvaili kappaletta "hienona... Hitaana, raskaana ja rumana." Soolokitaristi Kirk Hammett kertoo kappaleen soolosta: "Olin jo saanut soolon valmiiksi, mutta se ei sopinut, koska se oli liian bluesmainen." Hammettin mukaan hän teki soolon tuottaja Bob Rockin kanssa. He sävelsivät yhdessä melodian, johon Hammett tahtoi lisätä harmonian, mutta Rockin mielestä se olisi tehnyt kappaleesta liian "nätin". Sen sijaan hän ehdotti kitaristille, että hän soittaisi melodian oktaavia ylempää. Lopullinen kitarasoolo tarttui albumille lukuisten yritysten tuotoksena. Hammett pitää kappaleen sooloa albumin parhaana. Kappaleen teema käsittelee uskoa, ja ihmisen luottamusta siihen. Sanoitukset kuvaavat Hetfieldin tuskaa hänen äitinsä kuoleman olosuhteista. Hän kuoli syöpään kieltäydyttyään hoidosta, uskoen Jumalan parantavan hänet. Hetfield uskoi, että jos hän ei olisi seurannut Kristillistä tiedettä ja olisi suostunut syöpähoitoon, hän olisi voinut selvitä. Monet ateistijärjestöt ihailevat kappaletta sen sisällön vuoksi. == Kokoonpano == * James Hetfield - rytmikitara, laulu * Lars Ulrich - rummut * Kirk Hammett - soolokitara * Jason Newsted - basso, taustalaulu Luokka:Vuoden 1991 kappaleet Luokka:Metallican kappaleet
Lux In Tenebris

Lux in Tenebris on puolalaisen black/death metal -yhtyeen Asgaardin musiikki- DVD, joka on julkaistu vuonna 2004 levymerkillä Metal Mind Productions. ==Kappalelista== Studio Krzemionki, Krakova, lokakuu 2002 #Mare Nectapis #Mare Tranquillitatis #Love, Blood and Eternity #Primus in Orbe Deos Fecit Timor #Carpite Florem #The Way of the Secret Rapture #Cogitemus Corpus Esse Mortale #Mare Nubium #Quem Di Diligunt, Adulescenes Moritur #Mare Serenitatis Bonuskappaleet #Mournful Suite of Dreams (live video) #1168 (live video) #The Way of the Secret Rapture #Manibus Date Lilia Plenis #Mare Serenitatis #Mare Procellarum (Break the Darkness Remix) ==Kokoonpano== * Przemysław Olbryt - laulu * Bartłomiej Kostrzewa - kitara * Jacek Monkiewicz - bassokitara * Roman Golębiowski - rummut * Wojciech Kostrzewa - kosketinsoitin * Honorata Stawicka - viulu ==Lähteet== ==Aiheesta muualla== * Luokka:Musiikki-DVD:t
Corrientes

Corrientes on Corrientesin maakunnan pääkaupunki Argentiinan pohjoisosassa. Vuonna 2010 kaupungissa oli 366 900 asukasta.Argentina: Cities & Localities Citypopulation Kaupunki sijaitsee Paranájoen varrella.http://www.welcomeargentina.com/corrientes/corrientes-architectural- style.html == Lähteet == == Aiheesta muualla == *Kaupungin kotisivu Luokka:Argentiinan kaupungit Luokka:Corrientesin maakunta
Heinis Goes Classics

Heinis Goes Classics on suomalaisen laulaja-lauluntekijän Heinäsirkan viides ja viimeisin studioalbumi. Se julkaistiin vuonna 2008. Kyseessä on Heinäsirkan ensimmäinen englanninkielisiä cover-kappaleita sisältävä albumi. == Kappaleet == # 25 or 6 to 4 # I Put a Spell on You # Don't Make Me Over # Working My Way Back to You # Have a Little Faith # Skyline Pigeon # Let It Be Me # House of the Rising Sun # Keep You Hand on the Plow # Xmas Song == Lähteet == * Heinäsirkan kotisivut Luokka:Heinäsirkan albumit Luokka:Vuoden 2008 albumit
Lancelot Eric Richdale

Lancelot Eric Richdale (4. tammikuuta 1900 Marton, Uusi-Seelanti – 19. joulukuuta 1983 Auckland) oli uusiseelantilainen opettaja ja luonnontieteilijä. Richdalen vanhemmat olivat yrittäjä Alfred Richdale ja Amy Stewart. Koulu- ja opiskeluaikana Richdale harrasti puutarhanhoitoa äitinsä apuna ja pelasi krikettiä sekä rugbya koulun joukkueessa. Käydessään Wanganui Technical Collegea hän osallistui maanviljelyskursseille ja suoritti tutkinnon Hawkesbury Agricultural Collegessa Uudessa Etelä-Walesissa Australiassa. Palattuaan Uuteen-Seelantiin Richdale toimi opettajana Pohjoissaaren oppilaitoksissa 1923–1928, kunnes siirtyi Otagoon 1928. Otagossa hän opetti maanviljelystä, biologiaa ja luonnontuntemusta. 10. kesäkuuta 1933 hän meni Timarussa vihille opettaja Agnes Michie Dixonin kanssa. Avioliitto oli lapseton. Richdale opiskeli historiaa Otagon yliopistossa ja valmistui maisteriksi 1936. Myöhemmin hän suoritti vielä kasvitieteen tutkintoja. Richdalen pääasiallinen kiinnostus oli suuntautunut alppikasvillisuuteen, kunnes hän 1936 siirtyi tutkimaan lintuja. Keltasilmäpingviini ja kuningasalbatrossi olivat hänen tutkijan intohimonsa pääasialliset kohteet. Seuraavat 30 vuotta Richdale teki opetustyönsä ohessa pitkiä tutkimusretkiä merilintujen asuinpaikoille ja laati yli 105 tieteellistä artikkelia, kirjaa ja kansantajuista kirjoitusta useista eri lintulajeista, enimmäkseen kuitenkin merilinnuista. Hän vietti pitkiä aikoja suojelemassa kuningasalbatrossin pesiä Taiaroa Headissa, jonne Uuden-Seelannin Royal Societyn Otagon osasto perusti vuonna 1983 linnustonsuojelualueen. Richdale Observatory Taiaroa Headissa avattiin vuonna 1983. Vuonna 1950 Richdalelle myönnettiin Fulbright-stipendi, jonka turvin hän pääsi opiskelemaan Cornellin yliopistoon. Vuonna 1952 Uuden- Seelannin yliopisto myönsi hänelle kunniatohtorin (D.Sc.) arvonimen, minkä lisäksi hän sai muitakin huomionosoituksia. Hän oli perustamassa Uuden- Seelannin lintutieteellistä yhdistystä (Ornithological Society of New Zealand). Vuonna 1982 hänet nimitettiin Brittiläisen imperiumin ritarikuntaan ansioistaan lintutieteessä. Vuonna 1960 Richdale luopui opetustyöstä ja muutti kolmeksi vuodeksi Englantiin Zoological Society of Londoniin viimeistelemään työtään myrskyliitäjistä. Palattuaan Uuteen-Seelantiin Richdale vetäytyi tieteellisestä työskentelystä alkavan Parkinsonin taudin takia ja muutti Agnesin kanssa Aucklandiin 1966, missä hän kuoli 1983, jättäen Agnesin leskeksi. Richdalen tieteellinen jäämistö ja valokuvakokoelmat on sijoitettu Hocken Libraryyn. == Teoksia == * Sexual Behavior in Penguins (1951) * A Population Study of Penguins (1957) == Lähteet == *Dictionary of New Zealand Biography Luokka:Ornitologit Luokka:Vuonna 1900 syntyneet Luokka:Vuonna 1983 kuolleet
Laaja (Soanlahti)

Laaja oli kylä Soanlahden kunnan eteläosassa Raja-Karjalassa Viipurin läänissä Suomen Neuvostoliitolle luovuttamalla alueella. Laaja oli virallisesti osa Soanlahden kirkonkylää, mutta käytännössä sitä pidettiin omana kylänään. Laaja sijaitsi Jänisjärven pienemmän ja jyrkkärantaisen pohjoisemman osan itärannalla. Laajan alueella Jänisjärveen laskevat Soanjoki ja Veljakkajoki. Naapurikyliä olivat lännessä Juttulampi, pohjoisessa Kiekua, idässä Lehtomäki sekä etelässä Ypäkkö, varsinainen Soanlahden kirkonkylä ja Pohjoispää. Laajan kautta kulki maantie Suistamolta Korpiselille ja Laajan kohdalla siitä erkani syvässä kanjonissa kulkeva tie Kiekuaan. Kyläkeskustan sekä Soan- ja Veljakkajokien suistojen eteläpuolella Jänisjärven rannalla Kintšinniemessä sijaitsi Kintšin dolomiittilouhos, josta kiveä vietiin Värtsilään Wärtsilän rautatehtaalle rautamalmin sulattamiseen. Dolomiittilouhoksen lisäksi teollisuutta edustivat Partasen ja Malviniemen tiilitehdas ja Turkusen veljesten saha. Kylässä toimi myös Nykäsen kauppa. Talvisodan taistelut eivät ulottuneet Soanlahdelle, mutta Moskovan rauhassa 1940 koko kunta ja Laajan kylä sen mukana luovutettiin Neuvostoliitolle. Kylän asukkaat evakuoitiin jäljelle jääneen Suomen alueelle. Jatkosodan alussa 1941 luovutetut alueet vallattiin takaisin ja Laajan asukkaat pääsivät palaamaan kotikyläänsä, mutta 1944 alue luovutettiin ja evakuoitiin uudelleen. == Lähteet == Luokka:Soanlahden kylät
Kaj Ejvind Westerskov

Kaj Ejvind Westerskov (12. marraskuuta 1919 – 26. huhtikuuta 2003Eurobirding.com Dunedin) oli tanskalainen lintutieteilijä. Westerskov muutti aikuisena Uuteen-Seelantiin, missä hän suoritti tohtoriopintoja Victoria University Collegessa, jonka jälkeen hän toimi opettajana ja myöhemmin eläintieteen professorina Otagon yliopistossa. Westerskov tutki etenkin kanalintuja, joista hän julkaisi useita kirjoituksia. Hän istutti peltopyitä Uuteen-Seelantiin, ja aloitti maailmankuulun luonnonhoito-ohjelman Otagon yliopistossa. Westerskov julkaisi teokset The pheasant in New Zealand vuonna 1955 ja Know your New Zealand Birds 1967. == Lähteet == *Muistokirjoitus (Uuden-Seelannin Royal Society) === Viitteet === Luokka:Tanskalaiset ornitologit Luokka:Vuonna 1919 syntyneet Luokka:Vuonna 2003 kuolleet
The Lead and How to Swing It

The Lead and How to Swing It on Tom Jonesin studioalbumi. Levy on julkaistu vuonna 1994. Levy-yhtiönä toimi Interscope Records. ==Kappaleet== # # # # # # # # # # # # == Lähteet == == Aiheesta muualla == * The Lead and How to Swing It discogs.com -sivustolla Luokka:Vuoden 1994 albumit Luokka:Tom Jonesin albumit
San Miguel de Tucumán

San Miguel de Tucumán on Tucumánin maakunnan pääkaupunki pohjoisessa Argentiinassa. Kaupungin asukasluku oli vuonna 2010 yhteensä noin 585 000. Kaupunki perustettiin vuonna 1565 ja se on Argentiinan tärkein sokeriruo'on tuotanto- ja myyntialue.Argentina - San Miguel de Tucumán Argentinaturistica.com. Viitattu 28.1.2011. == Lähteet == == Aiheesta muualla == * Kaupungin viralliset verkkosivut Luokka:Argentiinan kaupungit Luokka:Tucumánin maakunta
Paraná (Argentiina)

Paraná on Entre Ríosin maakunnan pääkaupunki Argentiinan pohjoisosassa. Vuonna 2010 kaupungissa oli 266 000 asukasta.Argentina: Cities & Localities Citypopulation Kaupunki sijaitsee Paranájoen varrella. == Lähteet == == Aiheesta muualla == *Kaupungin kotisivu Luokka:Argentiinan kaupungit Luokka:Entre Ríosin maakunta
Carrying a Torch

Carrying a Torch on Tom Jonesin studioalbumi. Albumin on tuottanut Van Morrison. Albumi on julkaistu vuonna 1991. Se sisältää 12 kappaletta. == Kappaleet == # # # # # # # # # # # # # == Lähteet == == Aiheesta muualla == * Carrying a Torch discogs.com -sivustolla Luokka:Tom Jonesin albumit Luokka:Vuoden 1991 albumit
Selmer

Selmer on ranskalainen soitinvalmistaja. Yritys perustettiin Pariisissa vuonna 1885. Selmer tunnetaan erityisesti puhallinsoittimistaan. Yrityksen tuotteista etenkin saksofonit ovat saavuttaneet maineensa useiden ammattilaisten soittimina. Selmerin soittimia ovat käyttäneet useat tunnetut jazz-muusikot, kuten John Coltrane, Benny Goodman, Louis Armstrong ja Harry James. ==Aiheesta muualla== *Yrityksen kotisivut Luokka:Soitinvalmistajat Luokka:Ranskalaiset teollisuusyritykset en:The Selmer Company
Cyril Pedrosa

Cyril Pedrosa (s. 22. marraskuuta 1972 Poitiers, Ranska) on ranskalainen sarjakuvantekijä. Pedrosalta on suomennettu albumit Kolme varjoa (2007), Ekoloogiset (valikoima alkuteoksista 2008–2009), Portugali (2020) ja Kulta- aika (2022). == Suomennetut albumit == * * * * == Lähteet == == Aiheesta muualla == * S. Santikko: Kolme varjoa Kvaak.fi 5.10.2010. * Matti Komulainen: Uhka kasvattaa elämään Turun Sanomat 14.10.2010. * Juha Mäkinen: Kolme varjoa Keskisuomalainen 20.10.2010. * Heikki Jokinen: Lapsuus loppuu varjoihin Helsingin Sanomat 5.12.2010. * S. Santikko: Vihreä perhe Kvaak.fi 30.8.2011. * S. Santikko: Cyril Pedrosa, taiteilija Kvaak.fi 18.9.2011. * Elsi Hyttinen: ”Kukaan ei ole täydellinen” Voima 18.10.2011. * Ville Hänninen: Mies vailla menneisyyttä Kiiltomato.net. 19.1.2021. Luokka:Ranskalaiset sarjakuvantekijät Luokka:Vuonna 1972 syntyneet Luokka:Elävät henkilöt
Polviorsi

Polviorsi on heraldinen airutkuvio, joka kulkee kilven keskellä alaspäin aukeavan kulman muotoisena nauhana, jonka korkeus on noin kolmannes kilven leveydestä. Polviorsia on Suomessa käytössä kahta erilaista mallia; ensimmäinen on tylppäkärkinen ja sijaitsee kilven keskellä, ja toinen teräväkärkinen ulottuen kilveen lakeen. Jäljempää voidaan selvyyden vuoksi kutsua kilven lakeen ulottuvaksi polviorreksi. Selkeästi kavennettua polviortta sanotaan polvivartaaksi. Polviorsi yltää aina kilven reunasta reunaan; jos sen kumpikaan pää ei yllä kilven reunaan saakka, polviortta kutsutaan irtonaiseksi. Polviorsi on kaateinen, jos sen suunta on kääntynyt 180 astetta. Kaksoispolviorsi ei nimestään huolimatta ole polviorren kahdennus vaan oma kuvionsa, joka muistuttaa lähinnä M-kirjainta. Tiedosto:Chevron demo.svg|Hopeakentässä punainen polviorsi Tiedosto:Chevron inverted demo.svg|Hopeakentässä punainen kaateinen polviorsi Tiedosto:Chevron demo 3.svg|Hopeakentässä punainen kilven lakeen ulottuva polviorsi Tiedosto:Miehikkala.vaakuna.svg|Miehikkälän vaakunassa on punaisessa kentässä hopeinen kaksoispolviorsi == Lähteet == * Luokka:Airutkuviot en:Chevron (insignia)#Heraldry fr:Liste de pièces héraldiques#Chevron
Iranin ilmavoimien C-130-koneen törmäys

Iranin ilmavoimien C-130-tyyppinen lentokone törmäsi asuinrakennukseen Teheranissa 6. joulukuuta 2005 kello 14.10 paikallista aikaa. Kone oli matkalla Bandar Abbasiin, ja sillä oli kyydissään kymmenen miehistön jäsentä ja 84 matkustajaa, joista 68 oli journalisteja matkalla seuraamaan sotaharjoituksia maan etelärannikolle. Lentäjä yritti tehdä hätälaskun Mehrabadin lentoasemalle, josta se oli noussut ilmaan. ==Lähteet== Ilmavoimien C-130-koneen törmäys C-130-koneen törmäys Luokka:Vuoden 2005 lento- onnettomuudet Luokka:Teheranin historia
Argentinisches Tageblatt

Argentinisches Tageblatt on kerran viikossa lauantaisin Buenos Airesissa Argentinassa ilmestyvä saksankielinen sanomalehti. Lehti ilmestyi vuosina 1889–1981 päivälehtenä, mutta on taloudellisista syistä muuttunut viikkolehdeksi. Sen levikki on noin 10 000.Moon.com, viitattu 27.1.2011 Lehden perustivat Sveitsin Bernistä muuttanut Johann Alemann ja hänen poikansa Moritz. Lehti ilmestyi aluksi nimellä Argentinisches Wochenblatt ('argentiinalainen viikkolehti'), mutta 1889 Aleman muutti sen päivälehdeksi ja se sai uuden nimen, Argentinisches Tageblatt. Viikkolehti Wochenblatt ilmestyi viikonvaihdenumerona vuoteen 1967.AT:n verkkosivusto, osa Wir über uns , viitattu 27.1.2011 Perustajan kuoleman jälkeen tämän poika Ernesto F. Alemann otti 1925 lehden johdon käsiinsä, ja hänen aikanaan lehdestä tuli argentiinansaksalaisten keskuudessa syntyneen kansallissosialisminvastaisen opposition äänitorvi ja maineikas lehti maailmallakin. Lehti jatkaa yhä edelleen vapaamielisellä linjalla. Perustajan jälkeläiset ovat olleet sen johdossa koko sen ilmestymisen ajan. Nykyinen päätoimittaja on Argentiinan entinen talousministeri Roberto Alemann. ==Lähteet== Luokka:Argentiinalaiset sanomalehdet Luokka:Buenos Aires
Eero Ronkanen

Erkki August ”Eero” Ronkanen (2. marraskuuta 1908 – 8. elokuuta 1990) oli suomalainen jalkapalloilija, joka pelasi neljä A-maaottelua vuosina 1932–1934. == Ura == Laitahyökkääjänä esiintynyt Ronkanen aloitti uransa Työväen Urheiluliiton mestaruussarjassa pelanneessa Töölön Vesassa. Vuonna 1928 hän edusti Työväen Urheiluliiton jalkapallojoukkuetta Moskovan spartakiadeissa. Koska sosialidemokraattien johtama TUL oli kieltänyt urheilijoitaan osallistumasta kommunistisen Punaisen urheiluinternationaalin järjestämiin Spartakiadeihin, erotettiin joukkueen pelaajat liiton jäsenyydestä vuotta myöhemmin. Ilman seuraa jäänyt Ronkanen siirtyi vuonna 1930 Kiffenin riveihin ja sieltä edelleen vuoden kuluttua Helsingin Palloseuraan. Hän edusti seuraa vuoteen 1941 saakka ja voitti kolme Suomen mestaruutta vuosina 1932, 1934 ja 1935. Kaikkiaan Ronkanen pelasi 11 kauden aikana 127 pääsarjatason ottelua, joissa hän teki 44 maalia. A-maajoukkueessa Ronkanen debytoi kesäkuussa 1932 Norjaa vastaan pelatussa ystävyysottelussa. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1908 syntyneet Luokka:Vuonna 1990 kuolleet
Risto Rosenberg

Risto Rosenberg (s. 14. marraskuuta 1955 Forssa – 21. kesäkuuta 2005 Forssa)https://kunniagalleria.fi/risto-rosenberg/ on entinen suomalainen jalkapalloilija. Keskikentällä pelannut Rosenberg edusti urallaan mestaruussarjassa Helsingin Ponnistusta 1973 sekä Turun Palloseuraa 1974–1982 ja 1984–1986. Lisäksi hän pelasi Forssan Alussa alemmilla sarjatasoilla 1972 ja 1983. Rosenberg voitti TPS:ssa Suomen mestaruuden 1975. Kaikkiaan hän pelasi 12 kauden aikana 252 pääsarjatason ottelua, joissa hän teki 37 maalia. Rosenberg pelasi maajoukkueessa vuonna 1979 kaksi maaottelua, joissa hän teki yhden maalin. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1955 syntyneet Luokka:Vuonna 2005 kuolleet Luokka:Kuolleet henkilöt
Pato (urheilulaji)

thumb|Pato-peli käynnissä. Pato on pääasiassa Argentiinassa pelattava, pooloa ja koripalloa yhdistelevä hevosen selästä pelattava urheilulaji. Pato on Argentiinan kansallislaji. Nimi pato tulee espanjan kielestä, jossa se tarkoittaa ankkaa. Pelin varhaisissa versioissa peliä pelattiin pallon sijasta elävällä ankalla. Pato on kielletty Argentiinassa useasti sen kehittämisen jälkeen johtuen pelin väkivaltaisuudesta; osa pelin pelaajista jopa kuoli kesken pelin alkaneissa puukkotappeluissa. File:Throwing in for the goal.jpg File:Levante.jpg File:Torneolarural.jpg File: Matepato.jpg == Lähteet == Luokka:Argentiinan urheilu iu:ᒥᑎᖅ/mitiq
Luxemburg olympialaisissa

Luxemburg osallistui ensimmäisen kerran olympiakisoihin Pariisissa 1900, jossa Michel Théato voitti maratonin olympiakultaa. Théatonin luultiin pitkään olevan ranskalainen, mutta 1900-luvun lopulla löytyi todisteita Théaton luxemburgilaisuudesta. Kansainvälinen olympiakomitea on kuitenkin pitänyt mitalin Ranskan nimissä. Antwerpenin kesäolympialaisten painonnostossa olympiahopeaa voittanut Joseph Alzin on näin ensimmäinen virallinen Luxemburgin olympiamitalisti. Helsingissä 1952 taasen nähtiin ensimmäinen maan virallinen olympiavoittaja, kun Joseph Barthel voitti 1 500 metrin juoksun. Barthelin jälkeen Luxemburg ei ole voittanut kesäolympialaisista mitaleita. Talviolympialaisissa Luxemburg kilpaili ensimmäisen kerran Sankt Moritzissa 1928. Talviolympiamitaleita maalla on kaksi, kun Marc Girardelli voitti olympiahopeaa miesten suurpujottelusta ja supersuurpujottelusta Albertvillessä 1992. Olympiakisojen taidelajeissa luxemburgilainen Jean Jacoby voitti kultamitalin sekä Pariisissa 1924 että Amsterdamissa 1928. Pariisissa voitto tuli maalaustaiteen sarjassa, Amsterdamissa maalaustaide oli jaettu kolmeen alakategoriaan, joista Jacoby voitti piirustusten ja akvarellien sarjan. Hän osallistui vielä vuosien 1932 ja 1936 kisoihin ja sai molemmissa kunniamaininnan piirustusten ja akvarellien sarjassa. Voittojensa ansiosta Jacoby on taidelajien olympiahistorian (1912–1948) menestynein henkilö. Lisäksi luxemburgilainen François Heldenstein voitti hopeamitalin kuvanveiston sarjassa Pariisissa 1924. == Mitalit lajeittain == === Kesäolympialaiset === === Talviolympialaiset === == Mitalit olympialaisittain == === Kesäolympialaiset === === Talviolympialaiset === == Olympiamitalistit == === Kesäolympialaiset === === Talviolympialaiset === == Lähteet == *
Rawson

Rawson voi tarkoittaa seuraavia: ;paikkoja: *Rawson, kaupunki Argentiinassa *Rawson, kylä Australiassa *Rawson, paikkakunta Pohjois-Dakotassa, Yhdysvalloissa *Rawson, kylä Ohiossa, Yhdysvalloissa ;henkilöitä: *Mike Rawson (1933-2000), brittiläinen keskimatkojen juoksija
Karl-Erik Roslund

Karl-Erik Roslund (23. huhtikuuta 1916 – 12. huhtikuuta 1938 Lappeenranta) oli suomalainen jalkapalloilija. Hyökkääjänä pelannut Roslund edusti urallaan HIFK:ta 1935–1937. Hän voitti seurassa Suomen mestaruuden 1937. Kaikkiaan Roslund pelasi kolmen mestaruussarjakautensa aikana 28 ottelua, joissa hän teki 25 maalia. Roslund pelasi Suomen maajoukkueessa yhden maaottelun 1937. Roslund menehtyi keuhkokuumeeseen Lappeenrannan sotilassairaalassa suorittaessaan asevelvollisuuttaan Uudenmaan rakuunarykmentissä.Helsingin Sanomat 14.4.1938, s. 1, 7, 12. Digitoitu lehti, Kansalliskirjasto == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1916 syntyneet Luokka:Vuonna 1938 kuolleet
Rolf Rosqvist

Rolf Viktor Karl Rosqvist (18. huhtikuuta 1932 Hanko – 26. elokuuta 2016Kuolinilmoitus, Hufvudstadsbladet 25.9.2016, s. 44) oli suomalainen jalkapalloilija. Hyökkääjänä pelannut Rosqvist edusti urallaan helsinkiläistä Arsenalia 1950–1951 ja 1962 sekä HIFK:a 1953–1961. Hän voitti HIFK:ssa Suomen mestaruuden 1959. Kaikkiaan Rosqvist pelasi neljän kauden aikana 47 mestaruussarjan ottelua, joissa hän teki 22 maalia. Rosqvist pelasi Suomen maajoukkueessa vuonna 1959 kaksi maaottelua, joissa hän teki yhden maalin. Rosqvist on pelannut SM-sarjatasolla myös jääkiekkoa Arsenalissa kaudella 1948–1949 sekä HIFK:ssa kausina 1950–1951 ja 1952–1953. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1932 syntyneet Luokka:Vuonna 2016 kuolleet
Prolavaara

Prolavaara tai Prolanvaara oli kylä Soanlahden kunnan eteläosassa Raja- Karjalassa Viipurin läänissä Suomen Neuvostoliitolle luovuttamalla alueella. Prolavaara oli virallisesti osa Soanlahden kirkonkylää, mutta käytännössä sitä pidettiin omana kylänään. Prolavaara sijaitsi Soanjoen varrella Suistamon vastaisella rajalla. Naapurikyliä olivat etelässä Ypäkkö, lännessä Lehtomäki, idässä Suistamon puolella Jalonvaara. Prolavaaran kautta kulki tie Lehtomäestä Ypäkön ja Jalonvaaran väliselle tielle. Prolavaarassa toimi Prolavaaran dolomiittilouhos. Soanjoessa oli kylän alueella suuri Prolankoski, jossa toimivat Vornasen vehnämylly ja sirkkelisaha. Talvisodan taistelut eivät ulottuneet Soanlahdelle, mutta Moskovan rauhassa 1940 koko kunta ja myös Prolavaaran kylä oli luovutettava Neuvostoliitolle. Kylän asukkaat evakuoitiin jäljelle jääneen Suomen alueelle. Jatkosodan alussa 1941 luovutetut alueet vallattiin takaisin ja prolavaaralaiset pääsivät palaamaan kotikyläänsä, mutta 1944 alue luovutettiin ja evakuoitiin uudelleen. == Lähteet == Luokka:Soanlahden kylät
Quakesat

QuakeSat oli Stanfordin yliopiston ja Quakesat LLC-yhtiön toteuttama nanosatelliitti 3U CubeSat. Sen alkuperäiseksi toimintajaksi oli suunniteltu kuudesta kuukaudesta vuoteen. Se kuitenkin toimi 1,5 vuotta. Sen tehtävänä oli mitata ELF-radioemissioita, joita syntyy seismisen toiminnan yhteydessä. == Lähteet == == Aiheesta muualla == * * * * Luokka:CubeSat-satelliitit
Anders Roth

Anders Roth (s. 17. maaliskuuta 1967 Hanko) on suomalainen entinen jalkapalloilija. Keskikentällä pelannut Roth edusti urallaan Hangö IK:a 1983–1984, 1986, 1992 ja 1998–2001. Lisäksi hän pelasi Bollklubben-48:ssa 1985, ruotsalaisessa Örgrytessä 1987–1991, Myllykosken Pallossa 1993–1996, Finnairin Palloilijoissa 1997–1998 ja Valkeakosken Hakassa 1998. Roth voitti Myllykoskella Suomen Cupin 1995 ja SM-hopeaa neljäsi vuosina 1993–1996. Kaikkiaan Roth pelasi seitsemän kauden aikana 100 Veikkausliigan ottelua, joissa hän teki kuusi maalia. Ruotsin pääsarjassa hänelle kertyi 50 ottelua. Roth pelasi maajoukkueessa vuosina 1989–1990 yhteensä seitsemän maaottelua. == Lähteet == Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Vuonna 1967 syntyneet Luokka:Elävät henkilöt
Taisto Ruippo

Veikko Taisto Tapio Ruippo (23. heinäkuuta 1931 Sortavala – 24. maaliskuuta 2014 Pieksämäki) oli suomalainen jalkapalloilija. Tukimiehenä ja hyökkääjänä pelannut Ruippo edusti urallaan Kopareita 1957–1963 ja Kuopion Palloseuraa 1964–1965. Kaikkiaan Ruippo pelasi kahden kauden aikana 34 mestaruussarjan ottelua, joissa hän teki kolme maalia. Ruippo edusti Suomen maajoukkuetta yhdessä maaottelussa 1958. == Lähteet == Luokka:Suomalaiset jalkapalloilijat Luokka:Vuonna 1931 syntyneet Luokka:Vuonna 2014 kuolleet
Seesamiöljy

Seesamiöljy on seesamisiemenistä saatava kasviöljy, jolla on raaka-aineensa erityinen tuoksu ja maku. Seesamiöljyä käytetään usein kaakkoisaasialaisessa keittiössä korostamaan makuja. Esimerkiksi Japanissa sitä käytetään tempuran valmistukseen. Kylmäpuristettu seesamiöljy on lähes väritöntä, sillä se valmistetaan kypsentämättömistä siemenistä. Muilla tavoilla valmistetuissa seesamiöljyissä on eroja: * Aasialaistyyppinen öljy saa tumman värinsä ja arominsa kuorittujen siementen paahtamisesta. Sitä käytetään yleisesti kiinalaisessa ja korealaisessa keittiössä, tyypillisesti kypsytyksen loppuvaiheessa korostamaan makua mutta ei kypsyttämisen välineenä. * Intialaistyyppinen (gingelly) on kullankeltaista, ja kiinalainen on yleensä tumman ruskeaa. Seesamiöljyn tiedetään voivan aiheuttaa yliherkkyysoireitaHSDB Hasardous Substances Databank , Dalal I et al; Pediatr Allergy Immunol 14 (4):312–6 (2003), mutta sillä on myös lääkinnällistä käyttöä: puhdistettu seesamiöljy kosteuttaa hyvin kuivia nenän limakalvoja.HSDB Hasardous Substances Databank , Johnsen J et al; Arch Otolaryngol Head Neck Surg 127 (11):1353–6 (2001). Seesamiöljy tunnettiin jo Assyriassa, jossa sitä käytettiin niin ruoanlaittoon kuin ulkoisena ja sisäisesti nautittuna lääkkeenäAsia-society -sivuston artikkeli 03/09/2008 Wikiwixin arkistossa . == Katso myös == * Maapähkinäöljy ==Lähteet== Seesami Luokka:Kiinalainen keittiö
Jouni Räsänen

Jouni Räsänen (s. 29. tammikuuta 1970 Kuopio) on suomalainen entinen jalkapalloilija. Laitapuolustajana pelannut Räsänen edusti urallaan Kuopion Palloseuraa 1987–1989, 1991–1992 ja 1994, Mikkelin Palloilijoita 1993–1996 sekä Valkeakosken Hakaa 1997–2000. Hän voitti Hakassa Suomen mestaruuden kolmesti 1998–2000 ja Suomen Cupin 1997. Kaikkiaan Räsänen pelasi 12 kauden aikana 213 pääsarjatason ottelua, joissa hän teki 11 maalia. Räsänen pelasi Suomen maajoukkueessa kaksi maaottelua 1999. == Lähteet == Luokka:Suomalaiset jalkapalloilijat Luokka:Vuonna 1970 syntyneet Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Elävät henkilöt
Vainola

Vainola on Päivi Alasalmen vuonna 1996 kirjoittama romaani. Se asetettiin Finlandia-palkintoehdokkaaksi julkaisuvuonnaan 1996. Luokka:Vuoden 1996 kirjat Luokka:Suomalaiset romaanit
Raimo Saari

Raimo Saari (s. 23. heinäkuuta 1952) on suomalainen jalkapalloilija. Puolustajana pelannut Saari edusti urallaan Turun Weikkoja 1968–1969 ja Turun Palloseuraa 1970–1981. Hän voitti TPS:ssa Suomen mestaruuden 1971, 1972 ja 1975. Kaikkiaan Saari pelasi 10 kauden aikana 219 pääsarjatason ottelua, joissa hän teki yhden maalin. Saari pelasi maajoukkueessa kaksi maaottelua, syys-lokakuussa 1974 EM-karsintaotteluissa Alankomaita ja Puolaa vastaan. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1952 syntyneet Luokka:Elävät henkilöt
László Szollás

László Szollás (13. marraskuuta 1907 Budapest – 4. lokakuuta 1980 Budapest) oli unkarilainen taitoluistelija, olympiamitalisti, maailmanmestari ja Euroopan mestari. Pariluistelussa Emília Rotterin kanssa kilpaillut Szollás voitti olympiapronssia Lake Placidissa 1932 ja Garmisch-Partenkirchenissä 1936, neljä maailmanmestaruutta vuosina 1931 ja 1933–1935 sekä MM-hopeaa vuonna 1932. Vuoden 1929 MM-kilpailuissa pari oli viides. EM-kilpailuista Rotter ja Szollás voittivat kultaa vuonna 1934 ja hopeaa vuosina 1930 ja 1931. Unkarin mestaruuden pari voitti kuudesti peräkkäin vuosina 1931–1936. Szollás taisteli toisessa maailmansodassa itärintamalla Neuvostoliittoa vastaan. Szollásista tuli sotavanki, ja hänet vietiin vankileirille Siperiaan neljäksi vuodeksi. Palattuaan Budapestiin hänestä tuli urheilulääkäri. ==Lähteet== *László Szollás – Sports Reference LLC. Luokka:Unkarilaiset taitoluistelijat Luokka:Unkarilaiset olympiamitalistit Luokka:Vuonna 1907 syntyneet Luokka:Vuonna 1980 kuolleet Luokka:Urheilulääkärit
Luhnin algoritmi

Luhnin algoritmi on yksinkertainen tarkistussumman laskemiseen käytetty kaava, jota käytetään varmistamaan erilaisia tunnistenumeroita kuten luottokortti- ja IMEI-numeroita. Algoritmin loi IBM:n tutkija Hans Peter Luhn, joka jätti patenttihakemuksen algoritmista 6. tammikuuta 1954. Patentti myönnettiin 23. elokuuta 1960. Algoritmi on public domainia, ja sitä käytetään tunnistamaan tahattomat numerosarjassa olevat virheet; algoritmia ei ole suunniteltu suojaamaan tahallista hyökkäystä vastaan. == Tarkistusnumeron laskeminen == Algoritmi varmistaa numeronsarjan oikeellisuuden erityisen tarkistusnumeron avulla. Yleensä tarkistusnumero liitetään varsinaisen numerojonon perään, jolloin ne yhdessä muodostavat halutun numerosarjan. Tarkistusnumero lasketaan seuraavasti: # Alkaen oikealta vasemmalle, kerrotaan järjestyksessä parittomat luvut kahdella ja parilliset yhdellä # Summataan saatujen tulojen yksittäiset numerot yhteen (16 => 1 + 6 = 7) # Tarkistusnumero on kokonaisluku, joka pitää lisätä saatuun summaan, jotta se olisi tasan kymmenellä jaollinen Numerosarja 2 6 0 5 3 1 7 9 3 1 1 3 8 3 Kerroin x2 x2 x2 x2 x2 x2 x2 Tulo 2 12 0 10 3 2 7 18 3 2 1 6 8 6 Summaus 2+ 1+2+ 0+ 1+0+ 3+ 2+ 7+ 1+8+ 3+ 2+ 1+ 6+ 8+ 6 =53 Tässä tapauksessa tarkistusnumero on seitsemän ja koko numerosarja 260531793113837. == Numerosarjan tarkistaminen == Annettu numerosarja tarkistetaan seuraavasti: # Alkaen oikealta vasemmalle, kerrotaan järjestyksessä parittomat luvut yhdellä ja parilliset kahdella # Summataan saatujen tulojen yksittäiset numerot yhteen (16 => 1 + 6 = 7) # Jos saatu summa on tasan jaollinen kymmenellä, numerosarja on todennäköisesti virheetön Numerosarja 2 6 0 5 3 1 7 9 3 1 1 3 8 3 7 Kerroin x2 x2 x2 x2 x2 x2 x2 Tulo 2 12 0 10 3 2 7 18 3 2 1 6 8 6 7 Summaus 2+ 1+2+ 0+ 1+0+ 3+ 2+ 7+ 1+8+ 3+ 2+ 1+ 6+ 8+ 6+ 7 =60 == Aiheesta muualla == *Espacenet: Yhdysvaltalainen patentti US2950048 Hans P. Luhn, Computer for verifying numbers Luokka:Algoritmit
Divertimento

Divertimento on soitinmusiikin muoto, joka on luonteeltaan kamari- tai sinfonisen musiikin ja kevyehkön ulkoilmamusiikin välimuoto.Media 13, Tammi 1983 Divertimenton osat ovat yleensä melko lyhyitä. Joskus ne saattavat olla viihteellisiä ja joskus vakavia. Teosta kehystää joskus kaksi marssia. Niistä ensimmäinen soitetaan muusikkojen tullessa esiintymään ja jälkimmäinen pois lähtiessä. Divertimenton parhaita taitajia olivat Mozart ja Haydn. == Läheiset lajityypit == Läheisiä lajityyppejä ovat serenadi, kassaatio ja nokturno. == Lähteet == Luokka:Taidemusiikin muodot Luokka:Italiankieliset sanat ja sanonnat
Serenadi

Serenadi (ital. serenata) on iltamusiikkia, joka esitetään tervehdyksenä. Tunnetuin tapa on esittää se ihaillun naisen parvekkeen alla. Se on luonteeltaan kamari- ja orkesterimusiikin välimuoto.Media 14, Tammi 1983 Serenadi on alkujaan 1700-luvun musiikkia. Soitinsävellyksenä se on syklistä. Tunnetuin serenadinmusiikin taitaja oli Mozart. == Läheiset lajityypit == Läheinen lajityyppi on nokturno. == Katso myös == * Eine kleine Nachtmusik == Lähteet == Luokka:Taidemusiikin muodot
Kassaatio

Kassaatio ( < 'peruuttaa') on ulkoilmasoittoon tarkoitettu sävellystyyppi, joka kukoisti 1700-luvun jälkipuoliskolla erityisesti Itävallassa. Kassaatio on sukua divertimentolle ja serenadille.Media 13, Tammi 1983. Kassaatiossa on tavallisesti viisi osaa, ensimmäisenä useimmiten marssi. Kassaatioita ovat säveltäneet muiden muassa Joseph Haydn, Michael Haydn, W. A. Mozart, Carl Ditters von Dittersdorf ja Antonio Salieri. Uudemmista säveltäjistä mm. Jean Sibelius on säveltänyt Cassazionen op. 6 (1904), mutta tämä teos on yksiosainen, konsertoiva, ja sen työnimenä oli "Fantasia". == Lähteet == Luokka:Taidemusiikin muodot
Darren Young

Frederick Douglas Rosser III (s. 2. marraskuuta 1983)Darren Young Wretlingdata-sivustollaViitattu 9.7.2024 on amerikkalainen showpainija. Hänet tunnetaan parhaiten ajastaan World Wrestling Entertainment-promootiossa, jossa hän kilpaili WWE NXT:n viidennellä kaudella nimellä Darren Young. Hän osallistui myös WWE NXT:n ensimmäiselle kaudelle alkuvuonna 2010. Rosser kertoi elokuussa 2013 homoseksuaalisuudestaan TmZ-kanavan ohjelmassa. Hän on siis ensimmäinen homoseksuaali, jolla oli aktiiviura käynnissä. Muut, kuten Pat Patterson, ilmoittivat homoseksuaalisuutensa vasta uransa päättymisen jälkeen.Ex-WWE star Fred Rosser reveals what Vince McMahon told him when he came out as gayViitattu 9.7.2024 == Showpainitietoja == *Lopetusliikkeet **Bonecrusher Powerslam (Running powerslam) – Independent circuit / FCW **The Heatwave (Full nelson lifted and twisted and released into a flapjack) - 2010-nykyinen (WWE) *Nimikkoliikkeet **Belly to belly suplex **Northern Lights suplex **Tilt-a-whirl backbreaker *Lempinimet **"Bonecrusher" **"The South Beach Party Boy" **"The Black John Cena" ==Lähteet== Luokka:Yhdysvaltalaiset showpainijat Luokka:Vuonna 1983 syntyneet Luokka:Elävät henkilöt
9 Digits

9 Digits on Martina Aitolehden ensimmäinen soolosingle sekä ensimmäinen single maaliskuun lopussa 2011 julkaistulta Martina -nimiseltä albumilta. Kappaleen on säveltänyt ja sanoittanut DJ Mobster, Henrik Tala ja Milos Rosas. Single sai ensiesityksensä 28. tammikuuta 2011 suorassa Korkojen kera -lähetyksessä, jossa Martina esitti kappaleen yhdessä Dazzling Ladies -tanssiryhmänsä kanssa. Päivää myöhemmin 29. tammikuuta 2011 single julkaistiin digitaalisesti. ”9 Digitsin” vastaanotto oli kielteinen. Findancen kriitikko Antti Niemelä kuvaili singlen tuotantoa tasokkaaksi ja arveli, että "oikean artistin kanssa kertosäekin oltaisiin ehkä saatu pelaamaan". Niemelä kuitenkin moitti Aitolehden laulusuoritusta ja piti tämän aiempaa julkisuutta painolastina. Viihdelehti Staran arvostelu kehui kappaleen tarttuvaa kertosäettä mutta valitteli latteaa masterointia ja mielikuvituksetonta sävellystä. ==Kappaleet== # ==Listasijoitukset== Lista Paras sijoitus Suomen virallinen singlelista – Suomen virallinen latauslista – Radiolista – == Lähteet == Luokka:Vuoden 2011 kappaleet Luokka:Martina Aitolehden kappaleet
Pentti Hauhiala

Pentti Hauhiala (1950 – 21. joulukuuta 2018)Ankkalinnake: Pentti Hauhiala 1950-2018 oli suomalainen Disney-aiheisten lehtien, kirjojen ja tavaroiden keräilijä. Hauhialan kokoelma on arvioitu Pohjoismaiden suurimmaksi alallaanSami Sykkö, Sisäänkäyntejä, sivu 30, viitattu 14.7.2011 (pdf). Hän lahjoitti lokakuussa 2010 suurimman osan kokoelmastaan Kansalliskirjastolle, jossa se oli näytteillä.Ankalliskirjastossa näytteillä Suomen suurin Disney- kokoelma, viitattu 14.7.2011 Hauhiala luopui kokoelmasta Parkinsonin taudin vuoksi ja asui vuodesta 2010 palvelutalossa Kirkkonummella. Hänen kokoelmansa oli aiemmin sijoitettu hänen kotiinsa Kirkkonummelle. Hauhialan yksiö oli täynnä erilaista Disney-tavaraa. Hauhialan Disney-innostus alkoi nelivuotiaana, jolloin hän sai ensimmäisen Aku Ankkansa. Hauhiala on kertonut myös ensimmäisen näkemänsä Disney-elokuvan vaikuttaneen häneen niin syvästi, että hänen äitinsä luuli hänen olleen humalassa, kun hän tuli kotiin elokuvateatterista.http://www.posti.fi/postimuseo/nayttelyt/verkkonayttelyt/kih/1.html Keräiltyään aluksi suomalaisia Disney-julkaisuja hän ryhtyi 1970-luvulla työelämään siirryttyään hankkimaan myös ulkomaisia Disney-tavaroita. 1990-luvulla hän keskittyi säilytystilojen loppumisen vuoksi taas vain suomalaisen aineiston keräämiseen. Hauhiala itse arvosti kokoelmassaan eniten kirjettä, jossa on Walt Disneyn aito allekirjoitus, ja sen hän säästi itsellään lahjoituksen jälkeen. Saadakseen ostettua kirjeen itselleen hän joutui ottamaan pankkilainan, mutta pyysi lainan kodinperustamisen nimissä.Tuomo Tamminen, Disneyhullun kotiin ei vaimoa mahtunut, Helsingin Sanomat 14.7.2011 sivu B 6 ==Lähteet== Luokka:Suomalaiset keräilijät Luokka:Vuonna 1950 syntyneet Luokka:Vuonna 2018 kuolleet
Pertti Mutka

Pertti Mutka (9. marraskuuta 1936 Sääminki – 1. tammikuuta 2011 Savonlinna) oli Savonlinnan kaupungin matkailupäällikkö. Hän oli vaikuttamassa Savonlinnan oopperajuhlien uuteen tulemiseen 1960-luvun puolivälissä ja toimi sen jälkeen juhlien toiminnanjohtajana.Aini Rössi, Kuolleita: Matkailupäällikkö Pertti Mutka, Helsingin Sanomat 29.1.2011 sivu C 11. Artikkelin verkkoversio Mutka kirjoitti 1955 ylioppilaaksi Savonlinnan lyseosta ja suuntautui toimittajaksi vuosiksi 1955–1965Itä-Savo viitattu 29.1.2011. Hän työskenteli kulttuuritoimittajana ja ryhtyi siinä tehtävässä edistämään Oopperajuhlien uutta tulemista. Hän oli juhlien ensimmäinen toiminnanjohtaja 1966–1971. Hän työskenteli myös vuodesta 1966 alkaen hänelle räätälöidyssä virassa Savonlinnan matkailupäällikkönä aina eläkkeelle jäämiseen 1999 asti. Mutka opetti matkailuopistoissa Porvoossa, Helsingissä ja Savonlinnassa. Hän toimi luennoitsijana ja kirjoitti artikkeleita alan julkaisuihin. Hän toimi myös Euroopan matkailujohtajien järjestössä. Hän oli Savonlinnan kaupunginvaltuuston jäsen 1977–1996 kokoomuksen ryhmässä. Mutkaa on luonnehdittu valtakunnallisesti tunnetuksi värikkääksi persoonaksi.Matkailupäällikkö Pertti Mutka kuollut, viitattu 29.1.2011 ==Julkaisut== *Pertti Mutka, Matti Valkonen, Kylpyläelämää "onnellisten saarilla", satavuotias Savonlinnan kylpylaitos, 1996 *Savonlinna, teksti Jussi Jäppinen, Pertti Mutka; valokuvat Jussi Jäppinen ja Kalervo Ojutkangas ym., Gummerus, 1981. *Vanhuudessakaan ei veljeä jätetä: Savonlinnan sotainvalidit ry:n kuusi vuosikymmentä 1942-2002 Savonlinnan sotainvalidit, 2002 ==Palkinnot ja tunnustukset== *Matkailutoimittajien killan palkinto elämäntyöstä 2010Pertti Mutka on kuollut, Yle, Etelä-Savo, viitattu 29.1.2011 ==Lähteet== Luokka:Suomalaiset toimittajat Luokka:Vuonna 1936 syntyneet Luokka:Vuonna 2011 kuolleet